Baset biru Gascogne

Baset biru Gascogne ialah satu baka anjing berkaki pendek dan berbelakang panjang jenis hound. Sebagai baka asli Perancis, ia jarang di luar tanah airnya. Ia diiktiraf di peringkat antarabangsa oleh Persekutuan Kinologi Antarabangsa, di United Kingdom oleh The Kennel Club, dan oleh United Kennel Club di Amerika Syarikat. Kata "biru" pada namanya merujuk bulunya yang mempunyai penampilan berbintik.

Perihal

Penampilan
Warna bulunya kebanyakannya putih dengan bintik-bintik yang menghasilkan penampilan kebiru-biruan, dengan tompok-tompok perang dan tanda-tanda sawo matang di bahagian atas mata dan di telinga. Ia merupakan baka berbulu licin. Tingginya pada paras kelasa biasanya berukuran  walaupun piawaian The Kennel Club menyatakan . Penampilan amnya biasanya tidak terlalu berat dan ia berukuran seberat . Ia mempunyai mata perang gelap dan telinga labuh rendah yang sekurang-kurangnya dapat mencapai hujung muncungnya.

Sejarah
Dengan asal usul pada Zaman Pertengahan, baset biru Gascogne diturunkan langsung daripada baka lam anjing pemburu biru besar Gascogne. Ada sangkaan bahawa Gaston III dari Foix-Béarn memelihara sekawan anjing ini untuk memburu babi hutan dan serigala. Beliau terkenal sebagai pengarang Livre de chasse (Kitab Perburuan), yang dianggap sebagai karya klasik tentang perburuan zaman pertengahan.

Semasa awal abad ke-19, baka ini hampir menjadi pupus dengan kepopularan merosot dalam perburuan. Walau bagaimanapun, baka ini diselamatkan dan dipulihkan melalui hasil kerja Alain Bourbon.

Pengiktirafan dan pengkategorian
The Kennel Club (United Kingdom) mengiktiraf baset biru Gascogne dalam daftar baka import dan dalam Kumpulan Hound. United Kennel Club pula mengiktiraf baka ini pada tahun 1991, dan kedua-dua UKC dan Persekutuan Kinologi Antarabangsa (FCI) menyenaraikan baset biru Gascogne dalam Kumpulan Anjing Pemburu Bau. Baka ini dikenali sebagai Basset Bleu de Gascogne dalam bahasa Perancis atau Blue Gascony Basset dalam bahasa Inggeris dalam FCI. Kini, baset biru merupakan salah satu daripada enam baka jenis baset yang diiktiraf oleh FCI. Baset biru Gascogne tidak diiktiraf oleh American Kennel Club atau Canadian Kennel Club. Sebagai tambahan kepada pejabat-pejabat pendaftaran utama, baset biru Gascogne juga diiktiraf oleh banyak pejabat pendaftaran kecil dan pejabat pendaftaran khusus, termasuk sebagai baka jarang di bawah American Rare Breed Association yang menggunakan piawaian FCI.

Lihat juga
 Senarai baka anjing
 Anjing pemburu baset
 Baset perang Bretagne
 Baset grifon besar Vendée
 Baset grifon kecil Vendée
 Baset Artois Normandie

Catatan

Rujukan

Pautan luar



Kategori:Baka anjing
Kategori:Baka anjing berasal dari Perancis
Kategori:Baka FCI
Kategori:Baka anjing jarang
Kategori:Anjing pemburu bau